पालिका नहीं लेती गांधी-अंबेडकर प्रतिमाओं की सुध
कस्बेमें नगरपालिका महात्मा गांधी और भीमराव अंबेडकर की प्रतिमाओं की सुध नहीं ले रही है। गांधी जी की प्रतिमा को 13 जुलाई 1950 को तत्कालीन पालिकाध्यक्ष श्याम लाल अग्रवाल ने अपने पिता भवानी प्रसाद की स्मृति में स्थापित कराई थी।
प्रतिमा का अनावरण तत्कालीन सीएम हीरालाल शास्त्री ने किया था। तब से इस प्रतिमा की सुध राष्ट्रीय पर्वों और कभी कभार सार्वजनिक आयोजनों पर ही ली जाती है। प्रतिमा की छत नहीं होने से पक्षी भी इसे अपना ठिकाना बनाते हैं। दूसरी ओर संविधान निर्माता डाॅ. भीमराव अंबेडकर की प्रतिमा पुराने बस स्टैंड में धूलों की परत से जमी है। प्रतिमा को सुरक्षित रखने के उद्देश्य से सर्किल का भी निर्माण कराया गया है, लेकिन नगरपालिका अपने दायित्वों का निर्वहन नहीं कर रही है। प्रतिमा को अम्बेडकर संस्था की मांग पर पालिकाध्यक्ष राजेन्द्र वार्ष्णेय ने 1991 में स्थापित कराया था। इसका उद्घाटन तत्कालीन निर्माण मंत्री ललित किशोर चतुर्वेदी ने किया था। सर्किल के पास वाहन चालकों ने अतिक्रमण कर रखा है। इससे प्रतिमा के सौंदर्यन पर प्रतिकूल प्रभाव पड़ रहा है।
अतिक्रमणकारियोंपर कार्रवाई होगी
नगरपालिकाअध्यक्ष नृसिंह लाल नारनोलिया का कहना है कि सुरक्षा सार संभाल के लिए समय-समय पर नगर पालिका की ओर से सफाई कर्मी लगाकर सफाई करवा दी जाती है। प्रतिदिन के लिए अभी तक कोई कर्मचारी नियुक्त नहीं किया गया है। अतिक्रमण कर रहे लोगों के खिलाफ नगरपालिका कार्रवाई करेगी।
फुलेरा. अतिक्रमणकी चपेट में आई गांधी जी की प्रतिमा।
hin_Deva awa_Deva hin_Deva hin_Deva hin_Deva hin_Deva